Korporativ boshqaruvchi malaka attestatini berish tartibi to‘g‘risidagi nizomning 19-bandiga o‘zgartirish kiritish to‘g‘risida

O‘zbekiston Respublikasi Prezidentining 2019-yil 21-maydagi PF-5723-son “Mehnatga haq to‘lash, pensiyalar va boshqa to‘lovlar miqdorlarini aniqlash tartibini takomillashtirish to‘g‘risida”gi Farmoniga muvofiq O‘zbekiston Respublikasi Prezidenti huzuridagi Loyiha boshqaruvi milliy agentligi va O‘zbekiston Respublikasi Davlat aktivlarini boshqarish agentligi qaror qiladi:
 1. O‘zbekiston Respublikasi Iqtisodiyot vazirligi va O‘zbekiston Respublikasining Xususiylashtirish, monopoliyadan chiqarish va raqobatni rivojlantirish davlat qo‘mitasining 2016-yil 11-yanvardagi 110, 01/03-26/29-son (ro‘yxat raqami 2755, 2016-yil 28-yanvar) (O‘zbekiston Respublikasi qonun hujjatlari to‘plami, 2016-y., 4-son, 39-modda) qarori bilan tasdiqlangan Korporativ boshqaruvchi malaka attestatini berish tartibi to‘g‘risidagi nizomning 19-bandidagi “eng kam ish haqining” so‘zlari “bazaviy hisoblash miqdorining” so‘zlariga almashtirilsin.
 2. Mazkur qaror O‘zbekiston Respublikasi Prezidenti huzuridagi Loyiha boshqaruvi milliy agentligi qoshidagi Abu Rayhon Beruniy nomidagi Biznes va boshqaruv respublika oliy maktabi bilan kelishilgan.
 3. Mazkur qaror 2019-yil 1-sentabrdan e’tiboran kuchga kiradi.